Ymgysylltiad a dylanwad - Interlink RCT Welsh
Rydyn ni'n cefnogi sefydliadau cymunedol a gwirfoddol i weithio ochr yn ochr â phobl a phartneriaid ac i ddatblygu perthynas â nhw. Gall y partneriaethau fod yn gyfrifol am gynnal gwasanaethau cyhoeddus fel y rhai a ddarperir gan y cyngor neu'r bwrdd iechyd. Byddwn ni'n gweithio gyda'n gilydd i ddatblygu gweithgareddau, gwasanaethau a chyfleusterau lleol drwy:
ein Tîm Cyngor Cymunedol
ein rhwydweithiau
ein llwyfan cymunedol Cysylltu RCT
hybu gwerth ac effaith gweithgareddau a ddarperir gan grwpiau cymunedol a gwirfoddol
datblygu prosiectau a gwneud cais am gyllid
cefnogi cynrychiolwyr o'r gymuned a'r sector wirfoddol i fynychu partneriaethau strategol fel Bwrdd Partneriaeth Ranbarthol y Bwrdd Gwasanaeth Cyhoeddus dros Iechyd a Gofal Cymdeithasol
datblygu perthynas rhwng sefydliadu cymunedol a sector gwirfoddol a sefydliadau sector cyhoeddus fel y cyngor neu'r bwrdd iechyd
Ymuno â'n rhwydweithiau
Drwy ymuno â'n rhwydweithiau, gallwch chi:
greu cysylltiadau newydd
clywed am beth mae eraill yn ei wneud yn lleol
cael cyfle i gymryd rhan mewn hyffordd, gweithgareddau a phrosiectau
clywed oddi wrth gyllidwyr am gyllid
dysgu am gyfleoedd ar gyfer gweithio gyda phartneriaid
Rhwydwaith Plant, Pobl Ifanc a Theuluoedd
Mae'r rhwydwaith hwn yn cwrdd yn rheolaidd i drafod datblygiadau a chyfleoedd ar gyfer gweithio mewn partneriaeth. Ceir bwletin cysylltiedig sy'n cyfeirio at wasanaethau, digwyddiadau a chyfleoedd i blant sy'n wybyddus i'r rhwydwaith. Mae'n agored i bob grŵp am sefydliad sy'n gweithio gyda phlant, pobl ifanc a theuluoedd. Gallwch holi am ymuno drwy anfon e-bost at Julie Edwards: jedwards@interlinkrct.org.uk.
Fforwm Iechyd Meddwl Trydydd Sector Cwm Taf Morgannwg
Sefydlwyd fforwm iechyd meddwl newydd i ymdrin â bwrdeistrefi sirol Pen-y-bont ar Ogwr, Merthyr Tudful a Rhondda Cynon Taf. Mae'r fforwm rhanbarthol hwn yn cyfarfod i drafod datblygiadau a chyfleoedd ble gall sefydliadau cymunedol a gwirfoddol gydweithio i wella gwasanaethau iechyd meddwl a llesiant. Arweinir y fforwm gan sefydliadau cymunedol a gwirfoddol, ac rydyn ni, Voluntary Action Merthyr Tydfil a Chymdeithas Pen-y-bont ar Ogwr dros Sefydliadau Gwirfoddol hefyd yn cefnogi. Os ydych chi'n gorff cymunedol neu wirfoddol ac eisiau gwybod mwy, anfonwch e-bost at sthomas@interlinkrct.org.uk os gwelwch yn dda.
Mae'r wefan iechyd meddwl rhanbarthol yn darparu gwybodaeth am:
Gwasanaethau cefnogi iechyd meddwl. Mae ganddo gyfeiriadur gwasanaethau a gomisiynwyd gan Fwrdd Iechyd Prifysgol Cwm Taf Morgannwg (CTUHB) i gynnig cefnogaeth gymunedol ar draws y tair bwrdeistref sirol.
Parth hunan-gymorth. Mae ardal hylaw o adnoddau defnyddiol i helpu cefnogi eich iechyd a'ch llesiant emosiynol.
Ein straeon. Ceir casgliad o straeon gan bobl go iawn sydd wedi defnyddio gwasanaethau cymunedol i gefnogi'u hiechyd meddwl.
Gwybodaeth iechyd meddwl Rhondda Cynon Taf
Rydyn ni'n darparu gwybodaeth, cyngor a chefnogaeth. Mae hyn yn cynnwys hybu trawstoriad o weithgareddau a chyfleoedd iechyd meddwl i sefydliadau cymunedol a gwirfoddol yn Rhondda Cynon Taf. Os oes angen yr wybodaeth hon arnoch chi neu os hoffech gael unrhyw gefnogaeth arall sy'n ymwneud â llesiant ac iechyd meddwl, anfonwch e-bost at sthomas@interlinkrct.org.uk os gwelwch yn dda. Gallwch hefyd gael mynediad i dudalennau llesiant y wefan hon a Cysylltu RCT am gefnogaeth.
Bwletinau rhwydwaith iechyd meddwl
Gweler ein harchif o fwletinau iechyd meddwl.
Cwm Taf Managing Volunteers
Mae'r rhwydwaith hwn yn cwrdd i drafod datblygiadau a chyfleoedd ar gyfer gweithio mewn partneriaeth. Ceir bwletin cysylltiedig sy'n cyfeirio at wasanaethau, digwyddiadau a chyfleoedd sy'n wybyddus i'r rhwydwaith. Os ydych chi'n grŵp neu sefydliad iechyd meddwl gofynnwch am gael ymuno drwy anfon e-bost at volunteering@interlinkrct.org.uk
Grŵp Cynghori Partneriaethau Cymunedol Lleol
Ar hyn o bryd mae'r rhwydwaith hwn yn cwrdd bob yn ail fis. Mae'n ymwneud â datblygu cysylltiadau rhwng sefydliadau cymunedol a gwirfoddol lleol ffurfiol ac anffurfiol i ddarparu cefnogaeth yn eu cymunedau. Mae'r grŵp yn cynnwys sefydliadau 'angor' cymunedol yn bennaf. Maen nhw'n gweithio'n rhagweithiol gydag Interlink RCT a'n partneriaid statudol i gefnogi datblygu cymunedol sy'n seiliedig ar le ac asedau. I gael mwy o wybodaeth, anfonwch e-bost at tmd@interlinkrct.org.uk.
Rhwydwaith Iechyd, Gofal Cymdeithasol a Llesiant
Rydyn ni'n hwyluso'r rhwydwaith sector gwirfoddol hwn. Mae'n agored i gydweithwyr cymunedol a sector gwirfoddol, ac mae'n llwyfan ar gyfer hybu gwasanaethau sector gwirfoddol lleol a rhanbarthol. Mae'n ymgysylltu'r sector ar ddatblygiadau strategol yn Rhondda Cynon Taf (RCT), ac ardal Bwrdd Iechyd Cwm Taf Morgannwg.
Mae'r rhwydwaith yn ymgasgliad o sefydliadau gwirfoddol a grwpiau cymunedol sy'n gweithio ym maes iechyd, gofal cymdeithasol a llesiant yn RCT. Drwy rannu gwybodaeth a chynnwys sefydliadau mewn ymgynghoriadau ac adolygiadau, dyma lais dros sefydliadau gwirfoddol. Hefyd, mae'n annog gweithio mewn partneriaeth.
Mae gan aelodau'r rhwydwaith:
negeseuon e-bost sy'n cynnwys newyddion rheolaidd am gyfleoedd i gael cyllid, hyfforddiant, cynadleddau arfer dda ac ymgynghoriadau ar bolisi a strategaeth
gwahoddiadau i ddigwyddiadau a grwpiau trafod, gan gynnwys rhwydweithio a chyflwyniadau ar faterion presennol
y cyfle i ymateb i ymgynghoriadau am iechyd, gofal cymdeithasol a llesiant
y cyfle i weithredu fel cynrychiolwyr o'r sector gwirfoddol ar grwpiau cynllunio a strategol
Dewch yn aelod drwy anfon e-bost at amorris@interlinkrct.org.uk
Gweld ein harchif o fwletinau cydlynwyr llesiant .
Adroddiadau o'n digwyddiadau rhwydwaith
Gweithred Garedig Adeg y Nadolig, 25/11/20
Ymgysylltu a dylanwadu ar bobl drwy Cysylltu RCT
'Cysylltu RCT' yw rhwydwaith cymdeithasol Rhondda Cynon Taf ar gyfer grwpiau gwirfoddol a chymunedol. Gallwch rwydweithio â grwpiau eraill a phawb sy'n byw yn RCT sydd eisiau gwneud pethau yn eu cymuned. Maen lle gwych ar gyfer ymgysylltu â phobl a sefydliadau, er enghraifft er mwyn cynnal trafodaethau neu bolau piniwn ar y safle.
Rhowch eich grŵp a'ch gweithgareddau ar Cysylltu
Cael cefnogaeth o ran dylanwadu neu ymgysylltu
Mae ein Tîn Cyngor Cymunedol (CAT) yma i'ch cynorthwyo i wneud newidiadau. Cysylltwch â nhw i gael cymorth rhad ac am ddim:
Dolenni a thaflenni gwybodaeth am ymgysylltu a dylanwadu
Technegau ymgyrchu a lobïo
Datganoli a Grymoedd
Cynlluniau a strategaethau llywodraeth leol
Craffu llywodraeth leol
Lansio deiseb, canllaw sut-i
Adeiladu Consensws
Dulliau Cyfranogi ac Ymgysylltu Cymunedol
Atebion cyfraith gyhoeddus, herio penderfyniadau cyrff cyhoeddus
Rhwydwaith Datblygu Rhyngwladol Cymru
Hybu a marchnata
Fformatau ac ieithoedd hygyrch
Cynllun cyfathrebu a marchnata
Creu deunyddiau marchnata a chyhoeddusrwydd effeithiol
Creu datganiadau i'r wasg effeithiol
Canllaw i godi ymwybyddiaeth, tyfu rhwydwaith a strategaeth hyrwyddo
Cyfryngau newydd a chymdeithasol yn y sector gwirfoddol
Paratoi cylchlythyron
Datblygu a chynnal gwefan
Ymgysylltu a dylanwadu ar newid hinsawdd
Newid hinsawdd fel rhan o ddatblygu cynaliadwy
Newid hinsawdd a grwpiau bregus
Newid hinsawdd a chyfiawnder amgylcheddol
Newid hinsawdd ac ynni
Newid hinsawdd a thai
Newid hinsawdd a bywoliaeth
Newid hinsawdd a thrafnidiaeth
Gweithredu cymunedol i daclo newid hinsawdd
Cyflwyno Newid Hinsawdd
Lleihau ôl troed carbon eich sefydliad neu grŵp
Gweithredu ar lefel cymunedol lleol ar newid hinsawdd
Ble i fynd i gael help ar weithredu ar newid hinsawdd
Pam fod materion newid hinsawdd yn bwysig i'r trydydd sector
Gwybodaeth gefndirol ar gyfer dylanwadu ar lesiant yn lleol
Deddfwriaeth a chyrff pwysig
Mae Deddf Llesiant Cenedlaethau'r Dyfodol (Cymru) (FGA) wedi trawsnewid gwaith y sector gymunedol a gwirfoddol. Mae'n hybu gweithio'n fwy cynaliadwy drwy gyfrwng pum dull o wneud pethau, sef:
cynllunio hirdymor
gweithredu'n gynt i atal problemau'n ddiweddarach
edrych ar y darlun cyfan ac integreiddio pethau'n well
Mae gan Fwrdd Gwasanaeth Cyhoeddus (PSB) Cwm Taf gyfrifoldeb i sicrhau fod cyrff cyhoeddus a'r trydydd sector yn gweithio gyda'i gilydd i gynllunio a mynd i'r afael â phroblemau lleol pwysig. Mae hyn er mwyn bod o fudd i bobl a chymunedau lleol. Mae'r PSB yn gweithio ar Gynllun Llesiant cyfun i adnabod sut y byddan nhw'n gwneud hyn, a byddwn ni'n helpu'r gymuned a'r sector gwirfoddol i lunio a darparu'r cynllun.
Mae gwefan Ein Cwm Taf yn dangos pwy sy'n gwneud beth, ac yn rhoi mwy o wybodaeth am y bartneriaeth hon.
Mae Deddf Gwasanaethau Cymdeithasol a Llesiant (Cymru) yn helpu i gefnogi pobl gael gwell gofal iechyd a gofal cymdeithasol, Mae'n cael ei amlinellu yn y Cynllun Ardal neu Ranbarth (SSWB), y mae'r Bwrdd Partneriaeth Gwasanaethau Cymdeithasol a Llesiant yn gyfrifol amdano. Mae'n canolbwyntio ar gynnwys pobl a chymunedau, a gweithredu'n gynnar i atal problemau rhag gwaethygu.
Mae gwaith dylanwadu a phartneriaeth yn cael ei adeiladu ar sail pobl yn gwrando ar ei gilydd a pharchu'i gilydd. Po fwyaf da y gallwn ni ddeall, gwrando a chydweithio, y mwyaf fydd y gwahaniaeth y gallwn ni ei wneud.